
L  E  G  E

pentru modificarea şi completarea unor acte legislative
        Articol I. Codul de procedură penală al Republicii Moldova ( Monitorul Oficial al Republicii Moldova, 2003, nr. 104-110), se modifică şi se completează după cum urmează:

1. La articolul 7 alineatul (5) în final se completează cu cuvintele: „şi despre aceasta va informa autoritatea care a adoptat norma naţională respectivă şi Curtea Supremă de Justiţie”.
2. Din articolul 60 alin. (1) pct. 7), articolul 62 alin. (1) pct. 7), articolul 66 alin. (2) pct. 22), articolul 78 alin. (1) pct. 12) şi din articolul 80 alin. (1) pct. 8) se exclud cuvintele: „să facă copii”.
3. La  articolul 110 alineatul (5), după cuvîntul „teleconferinţă” se completează cu cuvintele „cu circuit închis”.  
4. La  articolul 125 alineatul (4), după cuvintele „delict flagrant” se completează cu cuvintele „sau în caz de urgenţă, dacă întîrzierea obţinerii autorizării ar provoca prejudicii grave activităţii de administrare a probelor”.
5. La articolul 136:
la alineatul (3) cuvintele „se redau integral în scris” şi „se verifică şi se contrasemnează de către procuroul care exercită nemijlocit sau conduce urmărirea penală”  se exclud;

la alineatul (4) cuvintele:  „reproducerea în scris  a acestora” se exclud, iar în final se completează cu cuvintele  „în care se redau comunicările selectate”.

La alineatul (5) cuvîntul „integrală” se substituie cu cuvîntul „selectivă”.

6. La articolul 182 la alineatul (3) cuvintele „de poliţie rutiră” se substituie cu cuvintele „care eliberează asemenea permise de conducere”.
7. Articolul 262 se completează cu un npu alineat (4) cu următorul conţinut:

„(4) În orice caz de deces a persoanei aflate în custodia statului în legătură cu urmărirea penală sau executarea pedepsei, procurorul se autosesizează în condiţiile alineatului (3).”
8.  La articolul 389 alineatul (2), în final se completează cu fraza. „Asemenea declaraţii pot fi puse la baza sentinţei de condamnare doar în cazurile în care la urmărirea  penală a avut loc confruntare cu bănuitul, învinuitul, sau martorul a fost audiat în condiţiile art. 109, 110, dacă inculpatul în instanţă nu a participat la confruntare cu acest martor”.
9.  La  articolul 405 alineatul(4), în prima propoziţie cuvintele „cîţi participanţi la proces sînt” se substituie cu cuvintele „la cîţi participanţi se referă cerinţele apelantului”.
10.  La articolul 429:
1) Denumirea se expune în următoarea redacţie:

„Articolul 429. Depunerea, renunţarea şi retragerea recursului”
2) la alineatul (2) cuvintele „cîţi participanţi la proces sînt” se substituie cu cuvintele „la cîţi participanţi se referă cerinţele apelantului”.
3) articolul se completează cu alineatul (3), cu următorul conţinut: 
„(3) Renunţarea la recurs şi retragerea recursului se efectuează în condiţiile articolelor 406 şi 407care se aplică în mod corespunzător”.
11. La articolul 431:

la alineatul (1) pct. 2) se expune în următoarea redacţie: „se desemnează un judecător pentru a pregăti cauza spre judecare; 

alineatele (3) şi (4) se exclud.
12. La   articolul 444 articolul se completează cu un nou alineat (3) cu următorul conţinut:

      „(3) Recursul declarat împotriva unei sentinţe care potrivit legii nu poate fi atacată cu apel nu este limitat la temeiurile prevăzute la alineatul (1) din prezentul articol”.

Alineatul (3) devine respectiv alineatul (4).

      13. Articolul 446 se expune în următoarea redacţie:
„Articolul 446. Actele preparatorii ale instanţei de recurs

după parvenirea recursului se îndeplinesc următoarele acte procedurale preparatorii:

1) se desemnează un judecător pentru a pregăti cauza spre judecare;

2)  cauza se numeşte spre judecare cu înmînarea  copiilor de pe recurs părţilor interesate.
14. La  articolul 449:
textul articolului devine alineatul (1)

la punctul 2) litera c), cuvintele “Curtea Supremă de Justiţie admite recursul şi” se exclude;

 articolul se completează cu un doua alineat (2) şi (3), care vor avea următorul conţinut:

„(2) Instanţa de recurs va remite cauza la rejudecare în instanţa de fond în cazul casării încheierii privind refuzul de a accepta acordul de recunoaşterii vinovăţiei.

(3) Adoptarea deciziei şi întocmirea acesteia se efectuează în conformitate cu prevederile articolelor 417, 418 care se aplică în mod corespunzător”. 
15.  La  articolul 453 la alineatul (1): 
la pct.1) litera a) se exclude, iar lit. b) se expune în următoarea redacţie: „cînd a intervenit o lege mai favorabilă pentru condamnat”;
la pct. 1) după litera e) se completează cu litera f) cu următorul conţinut: 
      „f) cînd persoana condamnată a fost extrădată cu condiţia excluderii din hotărîrea de condamnare a unor capete de învinuire”;

la pct. 2) lit. a) se exclude, iar lit. b) şi c) devin lit. a) şi b);
la alineatul (2)după cuvintele „Alte hotărîri definitive” se completează cu cuvintele „decît cele menţionate în alineatul (1)”.
16. La  articolul 547:
1) în alineatul (2) cifra „45” se substituie cu cifra „40”;

2)după alin. (3) articolul se completează cu un nou alineat (4), cu următorul conţinut:  

       „(4) Arestarea persoanei în vederea extrădării,  prelungirea termenului arestării şi atacarea acestor hotărîri se efectuează în condiţiile prezentului Cod”;
2) în alineatul (4), prima propoziţie în final se completează cu cuvintele: „şi să conţină explicaţii referitor la termenul şi modul de atac al deciziei”

3) alineatele (4), (5) devin respectiv alineatele (5), (6) ;
17. La  articolul 552 alineatul (1), după pct. 6) se completează cu un nou punct 7) cu următorul conţinut: 
           „7)dacă instanţa care decide transferul este convinsă că persoana transferată va fi supusă la riscul probabil de tratament inuman şi degradant în statul în care urmează a fi transferată”.
18.  La articolul 554 în alineatul (4), cifra „551” se substituie cu cifra „556”, iar în final se completează cu fraza: „precum şi sancţiunea prevăzută de legea penală pentru aceste infracţiuni”.
          19. La  articolul 557 în  alineatul (1), în punctele 1) şi 2) cifra  „551” se substituie cu cifra „556”.     

Articolul II. Legea nr. 205-XV din 29.05.03 cu privire la punerea în aplicare a Codului de procedură penală al Republicii Moldova (Monitorul Oficial al Republicii Moldova, 2003, nr. 1004-110 din 07.06.2003), în art. 7 cifra „44” se substituie cu cifra „54”.
Articolul III. Prezenta lege se pune în aplicare de la data publicării în Monitorul Oficial al Republicii Moldova

NOTA EXPLICATIVA

la proiectul de Lege pentru  modificarea si completarea unor acte legislative
 Codul de procedură penală al Republicii Moldova a fost pus în aplicare prin Legea nr. 205 - XV din 29 mai 2003 din 12 iunie 2003.
Efectuînd un studiu a practicii aplicării Codului în această perioadă s-a constatat că întru asigurarea unei proceduri mai eficiente, precum şi a corespunderii cerinţelor tratatelor internaţionale, la care ţara noastră este parte, unele prevederi urmează a fi revăzute.
Întru perfecţionarea legislaţiei procesual penală şi aducerea acesteia în conformitate cu tratatele internaţionale se propun următoarele modificări şi completări în Codul de procedură penală:

· Conform  Hotărîrii Curţii Constituţionale  nr. 55 din14.10.1999 privind interpretarea  unor prevederi ale art. 4 din Constituţia  Republicii Moldova, instanţele sunt obligate să aplice în direct  prevederile tratatelor internaţionale  la care ţara noastă este parte şi care reglementează drepturi şi libertăţi ale persoanei, dacă legislaţia naţională contravine acestor prevederi. Pentru ca practica să fie uniformă în proiect se propune la art. 7 de completat cu menţiunea că despre faptul necorespunderii prevederilor legale naţionale prevederilor internaţionale şi aplicării în direct a tratatelor internaţionale instanţa să informeze  autoritatea care a adoptat norma naţională respectivă şi Curtea Supremă de Justiţie;

· în legătură cu faptul că învinuiţii, inculpaţii, condamnaţii şi alţi subiecţi procesuali solicită înmînarea copiilor a tuturor materialelor dosarului penal, şi, luînd în considerare faptul că unele dosare penale penale constituie un număr mare de volume, se propune a se exclude din Cod prevederile date pe motiv că, potrivit acestui Cod,  copiile documentelor procesuale de bază se înmînează în mod obligatoriu, iar la faza de luare a cunoştinţei cu materialele cauzei ei pot face însemnări;
· în   art.   110   se   propune   ca teleconferinţa să poată fi efectuată  prin reţea cu circuit închis deoarece această procedură este prevăzută pentru protecţia martorului;
· întru respectarea standardelor internaţionale privind asigurarea drepturilor omului, se propune în art. 125 ca percheziţia să poată fi petrecută doar dacă prin alte procedee probatorii nu pot fi obţinute probe, de asemenea se propune efectuarea percheziţiei şi în caz de urgenţă, dacă întîrzierea obţinerii autorizării ar provoca prejudicii grave activităţii de administrare a probelor;

· în scopul luptei mai eficiente cu corupţia se propune de a completa
prevederile  articolelor, 136  cu posibilitatea de  a  intercepta  convorbirile şi pentru infracţiunile de corupţie, de asemenea se propune perfecţionarea
procedurii de înregistrare a convorbirilor interceptate;
· întru realizarea mai eficientă a prevederilor art. 124 din Constituţie privitor la apărarea de către procuror a drepturilor şi libertăţilor persoanelor, în proiect se propune ca doar procurorul să înainteze în instanţă demersul pentru eliberarea mandatului de arest şi în cazul bănuiţilor şi în cazul învinuiţilor şi doar procurorul să participe la soluţionarea lor;

· la art. 182 alin. (3) se propune de trimis copia de pe încheiere a instanţei de judecată privind ridicarea provizorie a permisului de conducere nu doar poliţiei rutiere ci organului care eliberează asemenea permise de conducere;
· Întru realizarea recomandărilor Comitetului Contra Torturii se propune ca în orice caz de deces a persoanei aflate în custodia statului în legătură cu urmărirea penală sau executarea pedepsei, procurorul să se autosesizeze pentru verificarea cauzei decesului acestor persoane;
In proiect se propun şi alte modificări în Corul de procedură penală, care au scop de a unifica noţiunile din Cod şi de a exclude unele incorectitudini din lege, precum şi de a implementa propunerile experţilor Consiliului Europei.

2. Prin Legea nr. 205-XV din 29.05.2005 cu privire la punerea în aplicare a Codului de procedură penală al Republicii Moldova - art. 7, pentru introducerea institutului de judecător de instrucţie statele de personal ale judecătoriilor s-a dispus completarea judecătoriilor cu 44 unităţi de judecători de instrucţie. 
După punerea în aplicare a Codului de procedură penală s-a constatat că judecătorii de instrucţie au un volum foarte mare de lucru pe care trebuie să-l exercite în termeni foarte restrînşi.

Totodată Codul prevede şi un foarte mare volum de lucru al judecătorului de instrucţie legat de atribuţiile lui la faza de de punere în executare a hotărîrilor judecătoreşti, atribuţii care rezultă din prevederile art. 469 Cod de procedură penală. În acest aspect practica ultimilor 2 ani a demonstrat că în instanţele în raza teritorială a cărora sunt instituţii penitenciare, judecătorul de instrucţie, fiind implicat cu un volum mare de lucru la faza de executare a sentinţelor, nu poate asigura în deplină măsură exercitarea atribuţiilor de control judiciar la faza de urmărire penală şi pentru exercitarea acestor atribuţii, prin ordinul preşedintelui instanţei respective sunt numiţi judecători de instrucţie – judecători din rîndul judecătoriulor de competenţă generală. 

Reieşind din cele expuse considerăm necesar de a mări numărul de judecători de instrucţie cu 10 unităţi pentru a asigura judecătoriile în raza de activitate a cărora sunt instituţii penitenciare cu 2 judecători de instrucţie, şi anume: Judecătoriile din mun. Chişinău: Rîşcani, Buiucani, Centru; Judecătoriile Bălţi, Rezina, Soroca, Briceni, Orhei, Hînceşti, şi Cahul.

